Ehdotus: neuvoston asetus neuvoston asetuksen (EY) N:o 1528/2007 liitteen I muuttamisesta Sambian tasavallan lisäämiseksi neuvottelut päätökseen saaneiden alueiden ja valtioiden luetteloon [SEK(2008) 2740] /* KOM/2008/0694 lopull. - ACC 2008/0203 */





[pic] | EUROOPAN YHTEISÖJEN KOMISSIO | Bryssel 5.11.2008 KOM(2008) 694 lopullinen 2008/0203 (ACC) Ehdotus: NEUVOSTON ASETUS neuvoston asetuksen (EY) N:o 1528/2007 liitteen I muuttamisesta Sambian tasavallan lisäämiseksi neuvottelut päätökseen saaneiden alueiden ja valtioiden luetteloon [SEK(2008) 2740] (komission esittämä) PERUSTELUT Sambian tasavalta, jäljempänä ’Sambia’, parafoi 28 päivänä marraskuuta 2007 talouskumppanuussopimuksen puitteet Euroopan yhteisön kanssa muodostavan väliaikaisen sopimuksen itäisen ja eteläisen Afrikan alueen kanssa käytävien laajempien neuvottelujen yhteydessä. Neuvotteluissa ei kuitenkaan päästy sopimukseen Sambian markkinoillepääsytarjouksesta, eikä Sambiaa sen vuoksi sisällytetty talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 liitteeseen I. EY ja Sambia parafoivat 30 päivänä syyskuuta 2008 Sambian markkinoillepääsytarjouksen. Tällä perusteella liitteenä olevan ehdotuksen tarkoituksena on sisällyttää Sambia neuvoston asetuksen (EY) N:o 1528/2007 liitteeseen I. Sen seurauksena, että Sambia sisällytetään neuvoston asetuksen (EY) N:o 1528/2007 liitteeseen I, on myös tarpeen muuttaa eräissä tariffikiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2006/2007, 2007/2008 ja 2008/2009 28 päivänä kesäkuuta 2006 annettua komission asetusta (EY) N:o 950/2006. Tämä tehdään komission asetuksella. 2008/0203 (ACC) Ehdotus: NEUVOSTON ASETUS neuvoston asetuksen (EY) N:o 1528/2007 liitteen I muuttamisesta Sambian tasavallan lisäämiseksi neuvottelut päätökseen saaneiden alueiden ja valtioiden luetteloon EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen[1] sekä katsoo seuraavaa: (1) Yhteisö sai 28 päivänä marraskuuta 2007 päätökseen neuvottelut talouskumppanuussopimuksen puitteet muodostavasta väliaikaisesta sopimuksesta, jäljempänä ’väliaikainen talouskumppanuussopimus’, Seychellien, Sambian ja Zimbabwen kanssa. Neuvottelut väliaikaisesta talouskumppanuussopimuksesta saatiin päätökseen Mauritiuksen kanssa 4 päivänä joulukuuta 2007 ja Komorien ja Madagaskarin kanssa 11 päivänä joulukuuta 2007. (2) Koska yhteisö ja Sambian tasavalta eivät kuitenkaan päässeet sopimukseen Sambian markkinoillepääsytarjouksesta, kun neuvottelut väliaikaisesta talouskumppanuussopimuksesta saatiin päätökseen 28 päivänä marraskuuta 2007, Sambian tasavallan sisällyttäminen neuvoston asetuksen (EY) N:o 1528/2007[2], jäljempänä ’asetus’, liitteeseen I ei ollut mahdollista. (3) Yhteisö ja Sambian tasavalta saivat päätökseen neuvottelut markkinoillepääsytarjouksesta 30 päivänä syyskuuta 2008. (4) Sen vuoksi ja asetuksen 2 artiklan nojalla liitettä I olisi muutettava Sambian tasavallan sisällyttämiseksi siihen. (5) Jotta otettaisiin huomioon Sambian tasavallan lisääminen asetuksen (EY) N:o 1528/2007 soveltamisalaan, olisi 28 päivänä kesäkuuta 2006 annettua komission asetusta (EY) N:o 950/2006 muutettava tämän asetuksen voimaantulopäivästä alkaen, ON ANTANUT TÄMÄN ASETUKSEN: 1 artikla Lisätään neuvoston asetuksen (EY) N:o 1528/2007 liitteeseen I nimi ”Sambian tasavalta” nimien ”Saint Vincent ja Grenadiinit” ja ”Seychellien tasavalta” väliin. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja […] [1] EUVL C […], […], s. […]. [2] EUVL L 348, 31.12.2007, s. 1.